पाएं अपने शहर की ताज़ा ख़बरें और फ्री ई-पेपरडाउनलोड करें
चंडीगढ़. पंजाब एवं हरियाणा हाईकोर्ट के पूर्व जज अजीत सिंह बैंस ने सोमवार को राजिंदर सिंह खालसा के ऑपरेशन ब्लू स्टार की घटनाओं पर आधारित नॉवेल पाप की जंज का लोकार्पण किया। लेखक के अनुसार नॉवेल में दी गई सभी घटनाएं सच्ची हैं।
नॉवेल पर हुई बहस में जस्टिस बैंस ने कहा, इसको पढ़कर जून 84 और ब्लू स्टार के दर्दनाक वाक्या ताजा हो जाते हैं और महसूस होता कि जैसे सब कुछ उनके सामने हो रहा हो। पंजाब यूनिवर्सिटी के पूर्व प्रोफेसर डॉ. गुरदर्शन सिंह ढिल्लों ने कहा, नॉवेल पढ़कर यह भ्रम टूट जाता है कि सिख भारत में बराबर के नागरिक हैं।
दल खालसा के प्रमुख हरचरनजीत सिंह धामी ने कहा, भाई वीर सिंह के बाद किसी ने इस तरह का ऐतिहासिक नॉवेल लिखने की जुर्रत की है। तारन गुजराल ने कहा, लेखक ने कानपुर की घटनाओं को अपने पात्रों के साथ जोड़ते समय उस दर्द को मद्धिम नहीं पडऩे दिया। लेखक राजिंदर सिंह ने कहा, उन्हें यह नॉवेल लिखने का ख्याल तब आया जब चार साल पहले सिखों पर यह दबाव डाला जा रहा था कि उन्हें इन घटनाओं को भुला देना चाहिए।
संत सिर्फ गुरु के लिए
नॉवेल पर चर्चा के दौरान जब गुरतेज सिंह ने कहा कि लेखक ने जरनैल सिंह भिंडरांवाला को संत नहीं लिखा जबकि वह संत थे तो जवाब में लेखक राजिंदर सिंह ने कहा, श्री गुरु ग्रंथ साहिब के अनुसार संत केवल अकाल पुरुख या गुरु के लिए ही प्रयोग हो सकता है किसी और के लिए नहीं।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva zho_Hant eng_Latn